NÁRODNÁ RADA SLOVENSKEJ REPUBLIKY

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : PREDS - 2/2023

**1347a**

**I n f o r m á c i a**

výborov Národnej rady Slovenskej republiky o výsledku prerokovania zákona z 22. decembra 2022 o dani z osobitnej stavby a o zmene a doplnení niektorých zákonov, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 1347)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I.**

Národná rada Slovenskej republiky schválila dňa **22. decembra 2022 zákon o dani z osobitnej stavby a o zmene a doplnení niektorých zákonov.**

Prezidentka Slovenskej republiky podľa čl. 102 ods. 1 písm. o) Ústavy Slovenskej republiky vrátila Národnej rade Slovenskej republiky uvedený zákon na opätovné prerokovanie a vo svojom rozhodnutí z 30. decembra 2022 č. 5873-2022-KPSR uviedla dôvody, ktoré ju viedli k tomu, aby využila svoju právomoc, ktorá jej vyplýva z Ústavy Slovenskej republiky.

Na základe toho predseda Národnej rady Slovenskej republiky rozhodnutím č. 1409 z 11. januára 2023 podľa § 90 ods. 2 zákona o rokovacom poriadku Národnej rady Slovenskej republiky pridelil zákon z 22. decembra 2023 o dani z osobitnej stavby a o zmene a doplnení niektorých zákonov, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 1347) týmto výborom Národnej rady Slovenskej republiky:

* Ústavnoprávnemu výboru Národnej rady Slovenskej republiky a
* Výboru Národnej rady Slovenskej republiky pre financie a rozpočet.

Ako gestorský výbor určil Výbor Národnej rady Slovenskej republiky pre financie a rozpočet a súčasne určil lehotu na jeho prerokovanie.

Výbory Národnej rady Slovenskej republiky prerokovali uvedený zákon v lehote určenej predsedom Národnej rady Slovenskej republiky.

**II.**

Prezidentka SR vo svojom rozhodnutí č. 5873-2022-KPSR z 30. decembra 2022 v častiach I. a II uviedla dôvody na vrátenie zákona a v časti III. navrhla, aby Národná rada Slovenskej republiky po opätovnom prerokovaní zákon prijala s touto zmenou:

Čl. I. schváleného zákona sa vypúšťa.

Doterajší čl. II až VI sa označuje ako čl. I až V.

V nadväznosti na vypustenie čl. I sa vykoná legislatívno-technická úprava názvu zákona.

**III.**

Výbory Národnej rady Slovenskej republiky prerokovali predmetný vrátený zákon a k návrhu prezidentky Slovenskej republiky zaujali toto stanovisko:

* **Výbor** Národnej rady Slovenskej republiky **pre financie a rozpočet** **neprijal uznesenie,** keďže návrh uznesenia **nezískal** **súhlas nadpolovičnej väčšiny všetkých poslancov** podľa čl. 84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov.
* **Ústavnoprávny výbor** Národnej rady Slovenskej republiky **neprijal uznesenie,** keďže návrh uznesenia **nezískal** **súhlas nadpolovičnej väčšiny všetkých poslancov** podľa čl. 84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov.

**IV.**

Ako gestorský výbor rokoval Výbor Národnej rady Slovenskej republiky pre financie a rozpočet dňa 31. januára 2023.

Návrh spoločnej správy, vrátane stanoviska gestorského výboru, prerokoval Výbor Národnej rady Slovenskej republiky pre financie a rozpočet na 122. schôdzi 31. januára 2023. Stanovisko gestorského výboru nebolo schválené, keďže návrh stanoviska (schváliť vrátený zákon) **nezískal súhlas potrebnej väčšiny**. Predseda výboru na základe príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov určil za spoločného spravodajcu poslanca **Mariána Viskupiča**, ktorý predkladá predmetnú informáciu a bude predkladať návrh na ďalší postup.

Bratislava 31. január 2023

**Marián Viskupič, v.r.**

**predseda**

**Výboru NR SR pre financie a rozpočet**